CELEX: 31980R2214
Language: sk
Date: 1980-06-27 00:00:00
Title: Nariadenie Rady (EHS) č. 2214/80 z 27. júna 1980 o uzavretí dohody o rybolove medzi Európskym hospodárskym spoločenstvom a Nórskym kráľovstvom

Dôležité právne oznámenie

|

31980R2214

Úradný vestník L 226 , 29/08/1980 S. 0047 - 0047 Grécke špeciálne vydanie: Kapitola 11 Zväzok 21 S. 0157  Španielske špeciálne vydanie: Kapitola 04 Zväzok 1 S. 0146  Portugalské špeciálne vydanie Kapitola 04 Zväzok 1 S. 0146 

		Nariadenie Rady (EHS) č. 2214/80z 27. júna 1980o uzavretí dohody o rybolove medzi Európskym hospodárskym spoločenstvom a Nórskym kráľovstvomRADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 43,so zreteľom na návrh Komisie,so zreteľom na stanovisko Európskeho parlamentu [1],keďže svojím rozhodnutím z 3. novembra 1976 o istých vonkajších aspektoch vytvorenia 200 míľ širokého pásma rybolovu v spoločenstve s účinkom od 1. januára 1977 sa Rada uzniesla, že právo rybolovu pre rybárov spoločenstva vo vodách tretích krajín sa musí nadobudnúť a zachovať vhodnými dohodami spoločenstva;keďže by mala byť schválená dohoda o rybolove medzi spoločenstvom a Nórskom,PRIJALA TOTO NARIADENIE:Článok 1Dohoda o rybolove medzi Európskym hospodárskym spoločenstvom a Nórskym kráľovstvom sa týmto schvaľuje zo strany spoločenstva.Text dohody je prílohou tohto nariadenia.Článok 2Predseda Rady zabezpečí oznámenie v zmysle článku 12 dohody [2].Článok 3Toto nariadenie nadobudne účinnosť tretí deň po jeho uverejnení v Úradnom vestníku Európskych spoločenstiev.Toto nariadenie je záväzné vo svojej celistvosti bude sa priamo uplatňovať vo všetkých členských štátoch.V Bruseli 27. júna 1980Za RadupredsedaA. Sarti[1] Ú. v. ES C 182, 31.7.1978, s. 56.[2] Dátum nadobudnutia účinnosti dohody bude uverejnený v Úradnom vestníku Európskych spoločenstiev Generálnym sekretariátom Rady.--------------------------------------------------